Diari Oficial de la Generalitat Valenciana


Sumari del DOGV 3854, del 10-10-2000 (2000/7696)

Informació pública del programa d'actuació integrada de la unitat d'execució única del polígon F-1 oest de platges de Sagunt.
-----------------------------------------------------------------------------------------------------------------------------

### Dades del document

Número de DOGV
:   3854

Data del DOGV
:   10-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7696


Organisme emissor
:   Prodoca, SA

Tipus de document
:   Anunci

Informació pública del programa d'actuació integrada de la unitat d'execució única del polígon F-1 oest de platges de Sagunt. [2000/A7696]
  
La mercantil Prodoca, SA, ha formulat un programa d'actuació integrada que té com a àmbit d'actuació la unitat d'execució única del polígon F-1 oest de platges de Sagunt, i que inclou la modificació del pla parcial establit en el Pla General d'Ordenació Urbana de Sagunt, reparcel·lació voluntària i avantprojecte d'urbanització, a l'empara del que disposa la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Per tal d'aplicar el que estableix l'article 48.1.C) en relació amb l'article 46.3, ambdós de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, pertoca sotmetre l'esmentat programa amb tota la documentació annexa a informació pública durant un termini de 20 dies hàbils, comptadors a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant aquest termini les persones interessades en aquest procediment podran formular qualssevol al·legacions que convinguen al seu dret, així com altres alternatives tècniques, de programa; tot això en els termes i condicions de l'esmentada Llei 6/1994, i aquest efecte qualsevol persona interessada podrà consultar l'expedient depositat a la Notaria del senyor Esteban Moliner Pérez, situada a l'avinguda dels Sants de la Pedra, 8, baix, de Sagunt, els dies hàbils en horari de 10.00 a 14.00. Igualment, es fa constar que qualsevol persona podrà comparéixer en aquesta notaria per a obtenir còpies de l'acta de protocol·lització del projecte i documents que s'hi adjunten, o sol·licitar que li siga mostrada.
  
Així mateix, tant l'esmentada documentació, com l'expedient administratiu, podran consultar-se els dies hàbils de 09.00 a 13.00 hores, als locals de l'Ajuntament de Sagunt. Les al·legacions que, si pertoca, es formulen, es presentaran davant de l'Ajuntament de Sagunt.
  
Mitjançant aquest anunci, segons el que preceptua el paràgraf segon de l'article 48 en relació amb l'article 46, paràgrafs quart i cinqué de l'esmentada Llei 6/1994, es fa saber a les persones interessades que el termini de cinc dies hàbils per a presentar les proposicions juridicoeconòmiques comença el dia següent hàbil a l'acabament del termini de 20 dies adés indicat. Durant aquest termini podran formular-se les esmentades proposicions als locals de l'Ajuntament de Sagunt. Finalitzat aquest segon termini, el següent dia hàbil, llevat que siga dissabte (cas en què cal entendre el dia hàbil immediatament posterior), s'efectuarà l'acte d'obertura de pliques als mateixos locals de l'Ajuntament de Sagunt.
  
Cosa que els comunique en aquest avís als efectes corresponents.